text: اس موقع پر اجتماع سے خطاب کرتے ہوئے جناب سنگھ نے کہا کہ یہ محترم وزیراعظم جناب نریندر مودی کا خواب ہے کہ کسانوں کی آمدنی 2022 تک دوگنی کی جائے اور کسان بھی ترقیاتی دھارے کا اہم حصہ بنیں۔ انہوں نے کہا کہ اس کا مقصد زیادہ شفافیت اور مسابقت کے ذریعہ کسانوں کو بہتر قیمتیں دلانا ہے۔کسانوں کے لئے اشیاء کی فروخت کو آسان بنانے کی ضرورت کے پیش نظر ای۔ نیم کا تصور پیش کیاگیا جسے 14 اپریل2016 کو 21منڈیوں میں شروع کیا گیا اور اب یہ 14 ریاستوں اور مرکز کے زیرانتظام ایک علاقے کی 479 منڈیوں تک پہنچ چکا ہے۔ ای۔ نیم ویب سائٹ ہندی و انگریزی، گجراتی، مراٹھی، تامل ، تیلگو ، بنگالی اور اڑیہ میں دستیاب ہیں۔جب کہ براہ راست ٹریڈنگ سہولت ہندی، انگریزی، بنگالی، گجراتی، مراٹھی اور تیلگو میں دستیاب ہے۔